Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 320

85. § hatálya alá tartozó társaság a jelentések elkészítése szempontjából rezidens, mivel ezek közvetlen gazdasági érdeke Magyarországhoz kötődik. A devizakülföldi vállalkozások belföldön lévő kereskedelmi és egyéb képviselete szintén rezidens. Rövid (lejáratú): rövid lejáratú az az ügylet, amelyet az Szmt. annak minősít (éves vagy éven belüli lejáratú). Speciális Pénz- és Tőkepiaci Intézmények: a hitelintézetek pénz- és tőkepiaci tevékenységét elősegítő vállalkozások gyűjtő elnevezése, csoportosítása, amelyek közé tartozik: a Központi Elszámolóház és Értéktár Budapest (KELER) Rt., a Budapesti Árutőzsde, a Budapesti Értéktőzsde, az Országos Betétbiztosítási Alap, a Betétvédelmi Alap, a befektetési alapkezelők együttesen, valamint a nyugdíjpénztárak együttesen.* Tulajdoni hányad: közvetlen és közvetett tulajdoni kapcsolat a Hpt.-nek megfelelően. Tulajdoni kapcsolat: a hitelintézet és részvényese között, valamint a hitelintézet és a teljes vagy részleges tulajdonában lévő társasága — beleértve a hitelintézeteket is — között fennálló kapcsolat. Ügyfelek: természetes személyek, egyéni vállalkozók, gazdasági társaságok, állami vállalatok, szövetkezetek, területi önkormányzatok, költségvetési szervek, pártok, érdekképviseleti szervek, alapítványok, alapok, egyesületek, ezeken kívül még az itt fel nem sorolt olyan szervezetek, amelyek gazdálkodásukról az Szmt. alapján mérleget, illetve eredménykimutatást kötelesek készíteni. Ügyfelek továbbá a biztosítók, a befektetési vállalkozás stb. Vállalkozók: a jogi személyiségű vállalkozók és a kisvállalkozók. Vonatkozási idő (más néven beszámolási idő): az adatszolgáltatásra vonatkozó időpont. Határidős ügyletek meghatározása

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes